شەفەق نیوز/ فەریال، دۊیەتیگ ڕزگاربۊی ئێزدییە ک ساڵ 2014 لەلایەن تیرۆریستەیل داعش لە شنگال رفیا، و ساڵ 2017 لە دەس تیرۆریستەیل ئازاد بۊی، ئ٦سە کار هونەری کەێد و ئۊشێد: لە  بندەس تیرۆریستەیل داعش زیان فرەیگ وەخوەی دیە، و ئیسە لەڕی کار هونەریی تەقەلا ەەێد ئازارەیل خوەی بڕەسنێدەجەهان.
فه‌ریال سائیب، دۊیەتە ڕزگاربۊی ئێزدی، لەی باوەتە  ئۊشێد: ''هەسیگ ناخوەش لە دڵی ئیمە هەس و نێتۊەنین ئەو هەس ناخوەشە ئەرا کەسەیل وەرانوەرمان باس بکەیمن، ئەراوە لەڕی تابلۆ ئەو ناخۆشیەیلە لە بندەس داعش وەخوەمان دیمنە، نمایشی کەم، بەش فرەی ئیمەی دۊیەتەیل ڕزگاربۊی ئێزدی سەردان سەنتەر چارەسەری و پشتیوانیی دۊیەتەیل  و ژنەیل لە دهۆک کەیمن، و لەو سەنتەرە خەریک کار هونەری بۊیمن و لەو ڕیەوە وەخت  خۆمان وەسەر بەیمن وڕی هونەرە ناخۆشییەیلە لە دڵ و خوەمان دراریمن.
فەریال هەمیشئۊشێد: ''خێزانەتەی ئێمە  40 کەس بۊیە، گشتیان وەیەکەو دەسگیر کریان و رفیان، ئیسەیش هەشت کەس لەلیامن  دیار نین، ئەراوە داوا کەیمن چارەنووس کەسەیل بێسەروشۊن ئاشکرا بکریەێد.
